| ৪ অগ্রহায়ণ, ১৪২৫ বঙ্গাব্দ | ৮ রবিউল-আউয়াল, ১৪৪০ হিজরী | সময় : রাত ১:২৭
8804 বার
নড়িয়া প্রতিনিধি ॥ শরীয়তপুরের নড়িয়ায় স্কুল ও কলেজ ভিত্তিক দেয়াল পত্রিকা উৎসব, পুরস্কার বিতরনী ও সম্মাননা প্রদান অনুষ্ঠিত হয়েছে। বৃহস্পতিবার সকাল ১১টায় নড়িয়া স্বাধীনতা মঞ্চে নড়িয়া উন্নয়ন সমিতি নুসা’র উদ্যোগে ও পিকেএসএফ সহযোগীতায় এ উৎসব ও সম্মাননা প্রদান অনুষ্ঠিত হয়।
অনুষ্ঠানে প্রধান অতিথি হিসেবে উপস্থিত ছিলেন শরীয়তপুর জেলা প্রশাসক কাজী আবু তাহের। বিশেষ অতিথি ছিলেন শরীয়তপুর পুলিশ সুপার মো. আব্দুল মোমেন ও ৭১ ফাউন্ডেশনের চেয়ারম্যান ডা. খালেদ শওকত আলী। নূসার চেয়ারম্যান অধ্যক্ষ হান্নান মাঝির সভাপতিত্বে স্বাগত বক্তব্য রাখেন নূসার নির্বাহী পরিচালক মিজ মাজেদা শওকত আলী।
অনুষ্ঠানে সামাজিক উন্নয়নে অবদান রাখার জন্য তিনজনকে আজীবন সম্মাননা প্রদান করা হয়। এদের মধ্যে শরীয়তপুর-২ আসনের সাংসদ কর্ণেল (অবঃ) শওকত আলী এমপি-কে সমাজ সেবায় বিশেষ অবদানের জন্য, বিশিষ্ট শিক্ষানুরাগী সৈয়দা ফরিদা রেজা নুরকে শিক্ষা ক্ষেত্রে বিশেষ অবদানের জন্য এবং বিশিষ্ট চিকিৎসক ডাঃ মোহাম্মাদ তৌহিদুজ্জামানকে চিকিৎসা সেবায় অবদানের জন্য আজীবন সম্মাননা প্রদান করা হয়।
দেয়াল পত্রিকা উৎসবে নড়িয়া উপজেলার বিভিন্ন স্কুল-কলেজ অংশ গ্রহন করে। এতে স্কুল পর্যায়ে ভোজেশ^র উপসি বিদ্যালয় এবং কলেজ পর্যায়ে পন্ডিতসার টি এম গিয়াস উদ্দিন কলেজ প্রথম স্থান অধিকার করে।
এসময় অন্যান্যদের মাঝে উপস্থিত ছিলেন নড়িয়া থানার ভারপ্রাপ্ত কর্মকর্তা ওসি আসলাম উদ্দিন, নড়িয়া উপজেলা আওয়ামীলীগ সভাপতি হাচান আলী রাড়ি, নুসার পরিচালনা পরিষদের সদস্য মাষ্টার হাসানুজ্জামান খোকন, সুধীর সেন, আব্দুর রহমান ঢালী, নূসার উপ-পরিচালক জয়দেব চন্দ্র কুন্ড।
এছাড়া নূসার সমন্বয় কারী কবির হোসেন, জাহাঙ্গীর হোসেন, শরীফুল ইসলাম, ফারুক হোসেন, মনির হোসেন, মাঠ সংগঠক শহিদুল ইসলাম ও শেখ মো: বিল্লাল হোসেন সহ নূসার বিভিন্ন স্তরের কর্মকর্তা-কর্মচারীরা উপস্থিত ছিলেন।
১৫ নভেম্বর ২০১৮ 641 বার
০৭ নভেম্বর ২০১৮ 2154 বার
০৪ নভেম্বর ২০১৮ 2684 বার
০১ নভেম্বর ২০১৮ 3098 বার
৩০ অক্টোবর ২০১৮ 3169 বার
৩০ অক্টোবর ২০১৮ 2848 বার
২৯ অক্টোবর ২০১৮ 2944 বার
২৫ অক্টোবর ২০১৮ 3729 বার
নড়িয়ায় ঐতিহ্যবাহী নবান্ন উৎসব পালিত (641 বার)